hotchpotch/miracl-hf-unified huggingface dataset:
Elohopea kaloissa
Kaloihin ja äyriäisiin kertyy elohopeaa erittäin myrkyllisenä metyylielohopeana. Kalatuotteissa on havaittu vaihtelevia määriä raskasmetalleja, erityisesti elohopeaa ja rasvaliukoisia saasteita. Pitkäikäiset kalat sisältävät muita suurempia elohopeapitoisuuksia. Elohopea voi olla terveysriski erityisesti raskaana oleville naisille, imettäville äideille sekä nuorille lapsille.
Émile Torchebœuf
Émile Torcheboeuf (17. kesäkuuta 1876 - ?) oli ranskalainen yleisurheilija ja olympiamitalisti, joka kilpaili vauhdittomassa pituushypyssä, kuulantyönnössä ja seiväshypyssä. Hän edusti seuratasolla pariisilaista Racing Club de Francea.
Torcheboeuf osallistui olympialaisiin kerran, Pariisissa 1900. Hän voitti tuolloin vauhdittomasta pituushypystä pronssia tuloksellaan 303 cm, jolla hän voitti neljänneksi sijoittuneen Yhdysvaltain Lewis Sheldonin yhdellä sentillä.
Torcheboeuf voitti maansa mestaruuden kuulantyönnössä vuosina 1896 ja 1900, jonka lisäksi hän oli Ranskan-mestaruuskilpailujen pronssimitalisti seiväshypyssä vuonna 1896.
Timi Lahti
Timi Lahti (s. 28. kesäkuuta 1990 Jyväskylä) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskuspuolustaja.
Lahti on Jyväskylän Jalkapalloklubin kasvatti. Hän siirtyi seurasta myöhemmin Valkeakosken Hakaan. Lahti siirtyi tämän jälkeen Padovaan, jossa hän pelasi kolme vuotta. Elokuussa 2010 hän palasi Hakaan, jossa hän oli loppukaudella joukkueensa avainpelaajia. Joulukuussa 2010 Lahti siirtyi Veikkausliigakauden päätyttyä lopputalveksi Italian Serie D:hen AC Bellunon riveihin. Elokuussa 2011 hän siirtyi Hakasta loppukauden kattavalla lainasopimuksella Helsingin Jalkapalloklubiin, jolla on myös kauden päätyttyä osto-optio Lahteen. Lahti debytoi HJK:n puolustuksessa 18. elokuuta Eurooppa-liigan karsintaottelussa saksalaista Schalkea vastaan, jonka HJK voitti sensaatiomaisesti 2–0.
Lahti on pelannut useissa Suomen nuorisomaajoukkueissa, viimeksi alle 21-vuotiaiden joukkueessa.
Antti Mäkijärvi
Antti Mäkijärvi (s. 8. joulukuuta 1993 Espoo) on suomalainen jalkapalloilija, joka edustaa Veikkausliigassa pelaava FC Honkaa. Aikaisemmin hän pelasi Saksan Regionalliga Nordissa VfB Oldenburgissa. Mäkijärvi on pelipaikaltaan vasen laitahyökkääjä tai hyökkäävä keskikenttäpelaaja.
Mäkijärvi on FC Hongan kasvatti. Hän debytoi Veikkausliigassa seuran edustusjoukkueessa 15. toukokuuta 2011 ottelussa Rovaniemen Palloseuraa vastaan. Mäkijärvi siirtyi VfB Oldenburgiin Tampereen Ilveksestä elokuussa 2015.
Brunhilde Hendrix
Brunhilde Hendrix (2. elokuuta 1938 Langenzenn – 28. marraskuuta 1995 Ansbach) oli saksalainen yleisurheilija ja olympiamitalisti, joka kilpaili pikajuoksussa. Hän edusti seuratasolla 1. FC Nürnbergiä.
Hendrix voitti maansa mestaruuden 100 metrillä vuonna 1957 ja 200 metrillä vuonna 1960. Hän osallistui olympialaisiin kerran, Roomassa 1960, jolloin hän kilpaili 100 metrillä ja 4 × 100 metrin viestissä. Hendrix pääsi 100 metrin henkilökohtaisella matkalla välieriin saakka ja oli voittamassa hopeaa maansa pikaviestijoukkueessa. Hänen ennätyksensä 100 metrillä oli 11,6 sekuntia, jonka hän juoksi vuonna 1960.
Sekä Brunhilden isä Fritz että äiti Marie olivat olympiatason yleisurheilijoita.
Truron tuomiokirkko
Truron tuomiokirkko eli The Cathedral of the Blessed Virgin Mary, Truro on anglikaaninen katedraali Trurossa Cornwallin kreivikunnassa Englannissa. Se on yksi Iso-Britannian kolmesta kolmitornisesta katedraalista. Ennen kuin rakentamista päästiin alkamaan, piti ostaa ja purkaa rakennuksia rakennuspaikan lähistöltä, mikä saatiin päätökseen vuonna 1880. Arkkitehti John Loughborough Pearson kuoli vuonna 1897 ja hänen poikansa Frank jatkoi työtä.
Niko Liukkonen
Niko Markus Liukkonen (s. 30. maaliskuuta 1977) on lahtelainen säveltäjä, sanoittaja, kitaristi ja laulaja.
Vuodesta 1991 Liukkonen on toiminut Rattle Boys (vuodesta 1997 eteenpäin Rattle) -yhtyeen keulakuvana. Rattlen kanssa Liukkonen on levyttänyt omakustanteena kaksi singleä, yhden EP:n, kaksi studioalbumia ja kaksi livealbumia sekä Low Frequency Records -levy-yhtiön kustantamana yhden singlen ja yhden albumin.
Liukkonen on levyttänyt myös kaksi livealbumia The Beetles -yhtyeen kanssa. Näiden lisäksi hänen levytyksiinsä kuuluu kaksi Rodeo Drive -albumia, Lipa Rockin "Tilaisuus tekee varkaan" -albumi, Lipa Liukkonen "Hello Syksy" -albumi, Lipa Liukkonen ”Syksy saapuu”, sekä MediHevi EP.
Jon Flanagan
Jonathon Patrick "Jon" Flanagan (s. 1. tammikuuta 1993 Liverpool, Englanti) on irlantilaiset juuret omaava englantilainen jalkapalloilija, joka edusti pitkään Englannin Valioliigassa pelaavaa Liverpoolia. Flanagan pelaa yleensä oikean laitapuolustajan paikkaa, mutta kykenee myös pelaamaan vasemmalla laidalla.
Liverpoolin oma kasvatti Flanagan teki ensiesiintymisensä Valioliigassa 11. huhtikuuta 2011 ottelussa Manchester Cityä vastaan. Kauden loppua kohden Flanagan vakiinnutti ennakkoluulottomien otteidensa myötä paikkansa joukkueen kokoonpanossa. Kesällä 2018 hän siirtyi skotlantilaisseura Rangersiin.
John Flanagan
John Flanagan voi tarkoittaa seuraavia henkilöitä:
VEF I-16
VEF I-16 oli latvialaisen VEF-tehtaan valmistama hävittäjän prototyyppi. Sen suunnitteli Kārlis Irbītis ja prototyyppi rakennettiin vuonna 1939, mutta sen kehitystyö keskeytyi Neuvostoliiton miehittäessä Latvian vuonna 1939. Saksan hyökättyä Neuvostoliittoon kesällä 1941 prototyyppi jäi saksalaisille, ja Luftwaffe koelensi AW 10 -tunnuksen saanutta konetta.
I-16 alatasoinen, ja moottorina oli ahdettu tšekkiläinen 540 hevosvoiman V12-moottori. Moottorin kanssa käytettiin kaksilapaista potkuria. I-16 oli umpiohjaamoinen ja sen aseistuksena oli kaksi Browning-konekivääriä. Koneessa oli kiinteä laskuteline sisäänvedettävän sijasta.
Snežana Pajkić
Snežana Pajkić (, s. 23. syyskuuta 1970 Cuprija) on Jugoslaviaa edustanut keskimatkojen juoksija.
Pajkić sai Ateenan alle 20-vuotiaiden MM-kilpailuissa 1986 pronssia 1 500 metrillä ajalla 4.16,03. Lisäksi hän oli seitsemäs 800 metrin juoksussa. Hän voitti saman ikäluokan Euroopan-mestaruuden 1 500 metrillä Birminghamissa 1987 ajalla 4.16,09 ja oli toinen Välimeren kisojen 800 metrillä Latakiassa 1987. Sudburyn alle 20-vuotiaiden MM-kilpailuissa 1988 hän saavutti hopeaa 1 500 metrillä ajalla 4.16,19 ja oli kuudes 800 metrillä. Hän voitti saman ikäluokan Euroopan-mestaruuden 1 500 metrillä Varaždinissa 1989 ajalla 4.13,34.
Pajkić voitti Splitin EM-kilpailuissa 1990 kultaa 1 500 metrillä ennätyksellään 4.08,12. Tokion MM-kilpailuissa 1991 hän karsiutui 1 500 metrin alkuerissä. Hän voitti Jugoslavian-mestaruuden 800 metrillä 1991 ja 1992, 1 500 metrillä 1986, 1987, 1988, 1990 ja 1991 sekä 3 000 metrillä 1986, 1987 ja 1990.
Songs from the Crystal Cave
Songs from the Crystal Cave on ensisijaisesti näyttelijänä tunnetun Steven Seagalin vuonna 2005 ilmestynyt esikoisalbumi. Seagal itse laulaa ja soittaa kitaraa levyllä. Levy yhdistelee kantria, maailmanmusiikkia, poppia ja rockia. Monet lauluista heijastavat Seagalin henkistä ja buddhalaista taustaa.
Levyllä esiintyvät myös muusikot Stevie Wonder ja Lady Saw.
Seagal on joskus tuottanut soundtrackeja elokuviinsa. Muun muassa kappale ”Girl It’s Alright”, esiintyy elokuvassa "Into the Sun".
Thomas Crisp
Thomas Crisp (28. huhtikuuta 1876 – 15. elokuuta 1917) oli englantilainen merikapteeni, joka palkittiin Viktorian ristillä urotöistään ensimmäisen maailmansodan aikana.
Hartlen–Hawkingin tila
Hartlen–Hawkingin tila kuuluu teoreettiseen fysiikkaan. Se on nimetty luojiensa James Hartlen ja Stephen Hawkingin mukaan ja on universumin aaltofunktio – käsite tarkoitettu selvittämään kuinka universumi alkoi – joka on laskettu Feynmanin polkuintegraalista. Vielä tarkemmin määriteltynä se on hypoteettinen vektori Hilbertin avaruudessa kvanttigravitaation teoriassa, jota kuvailee tämä aaltofuntionaali. Se on metrisen tensorin funktionaali määriteltynä (D-1)-ulotteinen kompakti pinta, universumi jossa D on avaruusajan ulottuvuus. Tarkka muoto Hartlen–Hawkingin tilasta on polkuintegraali yli kaikkien D-ulotteisten geometrien, joilla on vaadittu indusoitu metriikka rajallaan. Teorian mukaan aika erkautui kolmesta tilaulottovuudesta meille tutuksi ajaksi vasta silloin, kun maailmankaikkeus oli Planckin ajan ikäinen.
Tällaisen universumin aaltofunktion voidaan katsoa tyydyttävän Wheeler–DeWitt-yhtälöä.
Rumpurei
Rumpurei on Ti-Ti Nallen kuudes studioalbumi, jonka solistina toimii Riitta Korpela. Albumista on olemassa myös kasettiversio. Vuosi levyn ilmestymisen jälkeen tehtiin "Ti-Ti Nallen laulava ja leikkivä kuvakirja"-VHS, jonka laulut ovat suurimmaksi osaksi tältä albumilta.
Mingrelit
Mingrelit (omakielinen nimitys მარგალი, "margali") ovat mingrelin kieltä puhuva etninen ryhmä Georgian historiallisessa Mingrelian maakunnassa ja sen lähialueilla Abhasiassa. Kulttuuriltaan he ovat lähellä georgialaisia.
Mingrelien lähimpiä kielisukulaisia ovat Turkin koillisosassa Mustanmeren rannikolla elävät lazit. Kirjakielenään mingrelit ovat vanhastaan käyttäneet georgiaa. Abhasiassa he varsinkin neuvostoajan lopulla osasivat usein paremmin venäjää. 1800-luvun lopussa ja 1930-luvun alussa mingrelin kieltä yritettiin käyttää myös kirjallisesti. Vuosituhannen vaihteessa kiinnostus sitä kohtaan on jälleen lisääntynyt.
1930-luvulle saakka mingrelejä pidettiin erillisenä kansallisuutena. Vuoden 1926 väestönlaskennassa rekisteröitiin 243 000 mingreliä ja 285 000 äidinkielistä mingrelin puhujaa. Myöhemmin mingrelit on katsottu georgialaisiin kuuluvaksi kansatieteelliseksi ryhmäksi. Nykyisin heitä arvioidaan olevan noin puoli miljoonaa henkeä.
Mingrelien identiteetti on ollut kiistelty ja poliittisesti tulenarka kysymys. 1950-luvun alussa he joutuivat Stalinin puhdistusten kohteeksi. Mingrelisyntyisen Zviad Gamsakhurdian syrjäyttäminen vuonna 1992 johti kapinaan hänen tukialueenaan pidetyssä maakunnassa. Mingrelit joutuivat kärsimään myös Abhasian ja Georgian välisen sodan aikana 1990-luvun alussa, jolloin arviolta 250 000 henkeä pakeni Georgiaan. Myöhemmin eri arvioiden mukaan 45 000–70 000 mingreliä on päässyt palaamaan Abhasian Galin piiriin.
Anya Rozova
Anya Rozova (, s. 3. tammikuuta 1989), myös Anya Kop, on yhdysvaltalainen malli. Hän tuli toiseksi "Huippumalli haussa" -televisiosarjan 10. tuotantokaudella.
Rozova syntyi Venäjällä, mutta hänet adoptoitiin neljävuotiaana Yhdysvaltoihin. Hän kasvoi Havaijilla. Esiinnyttyään "Huippumalli haussa" -sarjassa vielä nimellä Anya Kop, hän vaihtoi sukunimensä alkuperäiseen venäläiseen nimeensä.
Journey Without Maps
Journey Without Maps ("Matka ilman karttoja") on englantilaisen kirjailijan Graham Greenen kirjoittama ja vuonna 1936 ilmestynyt matkakirja noin 560-kilometrisestä ja neljä viikkoa kestäneestä matkasta Liberian sisäosien halki. Matka tapahtui vuonna 1935 ja oli Greenen ensimmäinen Euroopan ulkopuolella tehty matka. Liberian sisäosia ei tuolloin ollut vielä karttoihin merkitty (Yhdysvaltain hallitus julkaisi sen sijaan kartan, jossa sisäosia edusti iso, valkoinen osa, johon oli kirjoitettu sana "kannibaalit"), joten Greene käytti matkan aikana paikallisia oppaita ja matkatavaroiden kantajia.
Greenen matka alkoi Liberian pohjoisimmalta pisteeltä läheltä Sierra Leonessa sijaitsevaa kaupunkia Kailahunia. Tuolta hän matkusti sitten kaakkoiseen suuntaan viidakon ylänkömaiden läpi. Hän kulki osan Ranskan Guineasta poikki ennen kuin kääntyi kohti lounasta ja saapui Grand Bassan läänin rannikolle. Greene matkusti sen jälkeen pääkaupunkiin Monroviaan.
Matkan varrella Greene tapasi muita valkoisia, mm. amerikkalaisia ja englantilaisia lähetyssaarnaajia, saksalaisen seikkailijan, kullanetsijöitä ja rantaryöväreitä. Niistä kylistä, joiden läpi Greene matkusti, useimpien asukkaat olivat nähneet valkoihoisia matkustajia ennenkin, mutta monille siitä oli kulunut jo vuosia ja nuoremmille asukkaille kokemus oli uusi. Greene kirjoitti maan surkeasta kansanterveydestä; koko maasta löytyi vain kourallinen lääkäreitä ja tavallista liberialaista vaivasi pitkä luettelo tauteja (erityisesti sukupuolitaudit ja malaria vaikuttivat maanlaajuisilta, ja niiden rinnalla näkyi myös hyönteisten aiheuttamia avohaavoja sekä välillä spitaalia). Greene joi koko matkan aikana kokonaisia koreja viskiä ja sairastui matkan puolivälissä, ja yöpyessä Zigi's Townissa matkan loppupuolella hän melkein kuoli. Tuolloin Greene huomasi, että hänellä oli "intohimoinen kiinnostus elämiseen", joka "vaikutti tuona yönä tärkeältä havainnolta". Greene matkusti yhdessä serkkunsa Barbara Greenen kanssa.
Vuonna 2009 Greenen matka toteutettiin uudelleen, kun englantilainen Daily Telegraphin entisenä Afrikan kirjeenvaihtajana työskennellyt ja Kongon demokraattista tasavaltaa käsittelevän kirjan "Blood River: A Journey to Africa's Broken Heart" (2007) kirjoittanut Tim Butcher matkusti Liberiaan ja seurasi Greenen jalanjäljissään. Butcherin seuraava kirja perustuu tähän matkaan.
Žlobinin rautatieasema
Žlobinin rautatieasema (, ) on tärkeä Valko-Venäjän rautateiden väli- ja risteysasema maan kahden suurimman kaupungin Minskin ja Homelin (Gomel) välisellä rautatiellä. Myös Valko-Venäjän itäinen päärata, joka saapuu pohjoisesta Oršan ja Mahiljoun suunnalta, kulkee tämän Žlobinin kaupungin aseman kautta; rata jatkaa koilliseen Homelia kohti ja toinen haara etelään Kalinkavitšyn ja Mazyrin suuntaan.
Žlobinin asema sijaitsee käytännössä kaupungin keskustassa, vain 200 metriä Žlobinin keskusaukion eteläpuolella.
Žlobinin aseman kautta kulkee paikallisjunia ainakin Asipovitšyn risteysasemalle ja takasin.
Toiset
Toiset () on China Miévillen vuonna 2009 ilmestynyt fantasia- ja rikosromaani. Teos ilmestyi suomeksi vuonna 2011 Kariston kustantamana. Suomentaja on J. Pekka Mäkelä. Kirja on poliisiromaani, jossa on spekulatiivisen fiktion lajityypin piirteitä. Teosta voi luonnehtia näiltä osin maagiseksi realismiksi tai tieteiskirjallisuudeksi. Tapahtumat sijoittuvat kahteen kaupunkiin, jotka sijaitsevat yhteisessä tilassa mutta ovat erossa pidettyjä. Romaani kommentoi arkitodellisuuden kieltämistä ja erilaisia poliittisia ongelmia.
Sfreviews.net-sivuston Thomas M. Wagnerin mukaan kirja on hyvin toimivaa viihdettä yhteiskuntapoliittisine kommentteineen. Kriitikko Adam Robertsin mukaan kirjan fantasia toimii, mutta rikostarina on tuttu. "Telegraphin" Robert Hanksin mukaan teos on kiintoisa, mutta kuvaus jää hieman epämääräiseksi ja juonenkulku pakotetuksi. Zone-sf.comin Jonathan McCalmontin mukaan Miévillen teemat ovat kiintoisia, mutta kirjailija ei onnistu viemään niiden käsittelyä aivan loppuun asti. Kirja kompastuu latteaan juoneen ja ohueen henkilökuvaukseen.
"Portti"-lehden Timo Pietilän mukaan kirjan perusajatus on kiehtova, joskaan ei erityisen looginen. "Tähtivaeltaja"-lehden Toni Jerrmanin mukaan vertauskuvallinen teos ammentaa kvanttimekaniikasta, niin kissaparadoksista kuin kietoutumisen käsitteestäkin. Teos oli Tähtivaeltaja- ja Tähtifantasia-palkintojen ehdokkaana 2012.
Kirja on voittanut useita palkintoja: BSFA, Red Tentacle, Arthur C. Clarke -palkinto, Hugo-palkinto, Locus-palkinto, World Fantasy Award
Murder
Murder on Anurag Basun ohjaama intialainen eroottinen jännityselokuva vuodelta 2004. Se perustuu vuoden 2002 yhdysvaltalaiseen elokuvaan "Kohtalokas syrjähyppy". Samasta elokuvasta on tehty myös kaksi muuta Bollywood-versiota, "Hawas" ja "Tezaab – The Acid of Love". "Murder" oli suuri menestys Intiassa.
Elokuvan musiikin on säveltänyt Anu Malik. Sanoittajina toimivat Sayeed Quadri ja Rahat Indori.
"Murder 2" ilmestyi 8. heinäkuuta 2011 ja on ollut myös suuri menestys. Molempien elokuvien suosion vuoksi tekeillä on kolmas osa elokuvasarjaan.
Johnny Grande
John A. Grande (14. tammikuuta 1930 – 3. kesäkuuta 2006) oli yhdysvaltalainen muusikko, joka toimi Bill Haleyn taustayhtye "Bill Haley & His Cometsin" pianistina sekä harmonikansoittajana. Hän toimi yhtyeessä vuodesta 1949 vuoteen 1963 asti.
USS Hyman G. Rickover
USS Hyman G. Rickover (SSN-709) oli Yhdysvaltain laivaston Los Angeles -luokan ydinsukellusvene.
Sukellusvene tilattiin 10. joulukuuta 1973 General Dynamics Electric Boat Divisionilta Grotonista Connecticutista. Sen rakentaminen aloitettiin 24. heinäkuuta 1981 ja alus laskettiin vesille 27. elokuuta 1983 kumminaan amiraali Hyman G. Rickoverin puoliso Eleonore Ann Bednowicz Rickover. Alus liitettiin laivastoon 21. heinäkuuta 1984 ensimmäisenä päällikkönään Fredrik Spruitenburg.
Koeajojen päätyttyä alus läpäisi asejärjestelmien kohdistuskokeet 6.-20. elokuuta 1984, jona aikana vieraili Roosevelt Roadsissa Puerto Ricossa 10.-15. elokuuta ja Fredristed St. Croixissa Neitsytsaarilla 17.-20. elokuuta. Seuraavaksi alus läpäisi Mk48 torpedoammunnat 30. lokakuuta - 2. marraskuuta, mikä jatkui vierailulla Port Canaveralissa Floridassa 3.-7. marraskuuta. Vuoden lopun alus vietti New Londonin sukellusvenetukikohdassa.
Alus on poistettu käytöstä 14. joulukuuta 2006.
USS Augusta (SSN-710)
USS Augusta (SSN-710) oli Yhdysvaltain laivaston Los Angeles -luokan ydinsukellusvene. Alus on poistettu palveluksesta 2008.
Sukellusvene tilattiin 31. lokakuuta 1973 General Dynamics Electric Boat Divisionilta Grotonista Connecticutista. Sen köli laskettiin 24. huhtikuuta 1981 ja alus laskettiin vesille 21. tammikuuta 1984. Alus liitettiin laivastoon 19. tammikuuta 1985.
"USS Augusta" lähti New Londonin sukellusvenetukikohdasta helmikuussa 2003 Välimerelle ja Punaisellemerelle. Se ampui 21. maaliskuuta liittoutuneiden alusten kanssa Tomahawk-risteilyohjuksia Irakiin ennen hyökkäyksen aloittamista. Alus palasi 9. elokuuta päällikkönsä Mike A. Haumerin alaisuudessa operaatio Iragi Freedomista kotisatamaansa.
Alus palasi 8. syyskuuta 2005 Välimereltä kotisatamaansa New Londoniin. Se osallistui 13. huhtikuuta 2007 NATOn suurimpaan Välimererellä pidettävään harjoitukseen Noble Mantaan, joka pidettiin 12.-22. huhtikuuta. Alus palasi 22. syyskuuta Grotoniin Connecticutiin.
"USS Augusta" poistettiin 7. helmikuuta 2008 New Londonissa palveluksesta viimeisen päällikkönsä Chad Brownin johdolla. Alus lähti 12. helmikuuta viimeisen kerran tukikohdasta Norfolkin telakalle Portsmouthiin Virginiaan, jossa se riisuttiin sotavarusteista, siitä poistettiin varaosia sekä nesteet hydraylijärjestelmistä, tankeista ja putkistoista.
Alus poistettiin 11. helmikuuta 2009 virallisessa tilaisuudessa Portsmouthissa palveluskäytöstä. Se hinattiin toukokuussa Puget Soundin telakalle ja varastointikeskukseen Bremertoniin Washingtoniin odottamaan romutusta.
USS San Francisco (SSN-711)
USS San Francisco (SSN-711) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin 1. elokuuta 1975 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 26. toukokuuta 1977 ja alus laskettiin vesille 27. lokakuuta 1979 kumminaan Robert Y. Kaufmanin puoliso. Alus liitettiin laivastoon 24. huhtikuuta 1981 ensimmäisenä päällikkönään J. Allen Marshall. 
Alus on käytössä tukikohtanaan San Diego Kaliforniassa.
USS Atlanta (SSN-712)
USS Atlanta (SSN-712) oli Yhdysvaltain laivaston Los Angeles -luokan ydinsukellusvene.
Alus tilattiin Newport News Shipbuildin and Drydock Companyltä Newport Newsistä Virginiasta, missä rakentaminen aloitettiin 17. elokuuta 1978. Alus laskettiin vesille 16. elokuuta 1980 kumminaan Sam Nunnin puoliso ja otettiin palveluskäyttöön 6. maaliskuuta 1982 ensimmäisenä päällikkönään Robin J. White.
Palvelukseen oton jälkeen alus oli koeajoissa Uuden Englannin rannikolla. Se siirrettiin 15. toukokuuta takaisin valmistajalle havaittujen puutteiden ja vikojen korjaamiseksi. Lokakuussa alus palasi palvelukseen sijoitettuna Norfolkin laivastotukikohtaan. Se aloitti ensimmäisen valtameren takaisen operaationsa lähtiessään 20. kesäkuuta 1983 Eurooppaan. Alus vieraili Skotlannissa ja Norjassa ennen paluutaan Norfolkiin 23. marraskuuta.
Alus kävi tammikuussa 1984 koulutuspurjehduksella Länsi-Intian vesillä, jonka jälkeen se palasi normaaliin palvelukseen Norfolkin laivastoasemalle. Syyskuussa alus osallistui READEX 2-84 harjoitukseen, josta se palasi taas Norfolkiin. Alus osallistui huhtikuussa 1985 COMPTUEX 2-85 harjoitukseen.
Alus poistettiin palveluskäytöstä 16. joulukuuta 1999.
USS Houston (SSN-713)
USS Houston (SSN-713) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin 1. elokuuta 1975 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 29. tammikuuta 1979 ja alus laskettiin vesille 21. maaliskuuta 1981 kumminaan silloisen varapresidentin George H. W. Bushin puoliso Barbara Bush. Alus liitettiin laivastoon 25. syyskuuta 1982 ensimmäisenä päällikkönään G. H. Mensch.
Alus sijoitettiin käyttöön otettaessa Guamille.
Alus saapui 17. tammikuuta 2012 uuteen tukikohtaansa Pearl Harboriin, jossa se liitettiin 7. sukellusvenelaivueeseen. Aluksen päällikkö David G. Schappert luovutti 17. helmikuuta päällikön tehtävät Paul Davisille.
USS Norfolk (SSN-714)
USS Norfolk (SSN-714) on Yhdysvaltain laivaston Los Angeles -luokan ydinsukellusvene.
Sukellusvene tilattiin Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 1. elokuuta 1979 ja alus laskettiin vesille 31. lokakuuta 1981 kumminaan Caspar Weinbergerin puoliso. Alus liitettiin laivastoon 21. toukokuuta 1983 ensimmäisenä päällikkönään Kenneth R. Karr.
Alus on käytössä, kotisatamanaan Norfolk Virginiassa.
USS Buffalo (SSN-715)
USS Buffalo (SSN-715) on Yhdysvaltain laivaston Los Angeles -luokan ydinsukellusvene.
Alus tilattiin Newport News Shipbuilding and Drydock Companyltä Newport Newsistä Virginiasta. Sukellusveneen rakentaminen aloitettiin 25. tammikuuta 1980 ja se laskettiin vesille 8. toukokuuta 1982. Alus liitettiin laivastoon 5. marraskuuta 1983.
Alus on edelleen käytössä, sijoitettuna Guamille.
USS Salt Lake City (SSN-716)
USS Salt Lake City (SSN-716) oli Yhdysvaltain laivaston Los Angeles -luokan ydinsukellusvene.
Alus tilattiin Newport News and Drydock Companyltä Newport Newsistä Virginiasta. Sen rakentaminen aloitettiin 26. elokuuta 1980 ja alus laskettiin vesille 16. lokakuuta 1982. Alus liitettiin laivastoon 12. toukokuuta 1984.
Alus on poistettu käytöstä 15. tammikuuta 2006.
USS Olympia (SSN-717)
USS Olympia (SSN-717) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin Newport News Shipbuilding and Drydock Companyltä Newport Newsistä, Virginiasta. Sen rakentaminen aloitettiin 31. maaliskuuta 1981 ja alus laskettiin vesille 30. huhtikuuta 1983 kumminaan Dorothy Williams. Alus liitettiin laivastoon 17. marraskuuta 1984.
Alus on käytössä, ja sen kotisatama on Pearl Harborissa Havaijilla.
USS Honolulu (SSN-718)
USS Honolulu (SSN-718) oli Yhdysvaltain laivaston Los Angeles -luokan ydinsukellusvene.
Sukellusvene tilattiin Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 10. marraskuuta 1981 ja alus laskettiin vesille 24. syyskuuta 1983. Alus liitettiin laivastoon 6. marraskuuta 1985.
"USS Honolulu" siirrettiin syyskuussa 1986 Havaijille, jossa se liittyi Yhdysvaltain Tyynenmeren laivastoon.
Alus poistettiin käytöstä 2. marraskuuta 2007 ja se poistettiin samana päivänä alusluettelosta.
USS Providence (SSN-719)
USS Providence (SSN-719) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin Electric Boat Companyltä (nykyisin General Dynamics Electric Boat Division) Grotonista Connecticutista. Sen rakentaminen aloitettiin 14. lokakuuta 1982 ja alus laskettiin vesille 4. elokuuta 1984. Alus liitettiin laivastoon 27. heinäkuuta 1985 ensimmäisenä päällikkönään E. Morrow.
Alus oli valmistuessaan ensimmäinen VLS-siiloilla varustettu luokan aluksista.
Alus on käytössä, kotistamanaan Groton Connecticutissa.
USS Pittsburgh (SSN-720)
USS Pittsburgh (SSN-720) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin 16. huhtikuuta 1979 General Dynamics Electric Boat Divisionilta Grotonista Connecticutista. Sen rakentaminen aloitettiin 15. huhtikuuta 1983 ja alus laskettiin vesille 8. joulukuuta 1984 kumminaan George Sawyerin puoliso. Alus liitettiin laivastoon 23. marraskuuta 1985 ensimmäisenä päällikkönään Raymond Setser.
Alus on käytössä, kotistamanaan Groton Connecticutissa.
USS Chicago (SSN-721)
USS Chicago (SSN-721) on Yhdysvaltain laivaston Los Angeles -luokan ydinsukellusvene.
Sukellusvene tilattiin Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 5. tammikuuta 1983 ja alus laskettiin vesille 13. lokakuuta 1984 kumminaan apulaislaivastoministeri Melvin R. Paisleyn puoliso Vicky Ann Paisley. Alus liitettiin laivastoon 27. syyskuuta 1986 ensimmäisenä päällikkönään Robert Avery.
Alus on käytössä, kotisatamanaan Guam.
USS Key West (SSN-722)
USS Key West (SSN-722) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin 13. elokuuta 1981 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 6. heinäkuuta 1983 ja alus laskettiin vesille 20. heinäkuuta 1985 kumminaan Virginia Conn. Alus liitettiin laivastoon 12. syyskuuta 1987 ensimmäisenä päällikkönään Warren Lipscomb Jr.
Alus siirrettiin 29. heinäkuuta 2010 Pearl Harborin laivastontelakalle kaksi vuotta kestävään modernisointiin. Aluksen päällikkö Robert A. Koonce luovutti 22. lokakuuta aluksen päällikkyyden Curtis B. Duncanille.
Alus saapui 27. syyskuuta 2012 Point Loman laivastotukikohtaan San Diegoon Kaliforniaan. Se saapui 9. marraskuuta uuteen tukikohtaansa Apra Harboriin Guamille oltuaan 50 vuorokautta merellä. Alus korvasi "USS Buffalon", joka siirtyi vuoden 2013 alussa Havaijille.
USS Oklahoma City (SSN-723)
USS Oklahoma City (SSN-723) on Yhdysvaltain laivaston Los Angeles -luokan ydinsukellusvene.
Sukellusvene tilattiin 13. elokuuta 1981 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 4. tammikuuta 1984 ja alus laskettiin vesille 2. marraskuuta 1985 kumminaan Linda M. Nickles. Alus liitettiin laivastoon 9. heinäkuuta 1988 ensimmäisenä päällikkönään Kevin John Reardon.
Alus on käytössä, kotisatamanaan Norfolk Virginiassa.
USS Louisville (SSN-724)
USS Louisville (SSN-724) on Yhdysvaltain laivaston palveluksessa oleva Los Angeles -luokan ydinsukellusvene.
Sukellusvene tilattiin 11. helmikuuta 1982 Electric Boat Companyltä (nykyisin General Dynamics Electric Boat Division) Grotonista Connecticutista. Sen rakentaminen aloitettiin 24. syyskuuta 1984 ja alus laskettiin vesille 14. joulukuuta 1985 kumminaan Kinnaird McKeen puoliso. Alus liitettiin laivastoon 8. marraskuuta 1985 ensimmäisenä päällikkönään Charles E. Ellis.
Alus on käytössä, kotisatamanaan Pearl Harbour Havaijilla.
USS Helena (SSN-725)
USS Helena (SSN-725) on Yhdysvaltain laivaston Los Angeles -luokan ydinsukellusvene.
Sukellusvene tilattiin Electric Boat Companyltä, Grotonista Connecticutista (nykyisin General Dynamics Electric Boat Division). Sen rakentaminen aloitettiin 28. maaliskuuta 1985 ja alus laskettiin vesille 28. kesäkuuta 1986. Alus liitettiin laivastoon 11. heinäkuuta 1987.
Alus on käytössä, kotisatamanaan Point Loma.
USS Newport News (SSN-750)
USS Newport News (runkonumero SSN-750) on Yhdysvaltain laivaston Los Angeles -luokan ydinsukellusvene.
Sukellusvene tilattiin Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 3. maaliskuuta 1984 ja alus laskettiin vesille 15. maaliskuuta 1986 kumminaan Rosemary D. Trible. Alus liitettiin laivastoon 3. kesäkuuta 1989 ensimmäisenä päällikkönään Mark B. Keef.
Alus on käytössä, kotisatamaan Norfolk Virginiassa.
Mikrosiru
Mikrosirua käytetään eläinten tunnistamiseen. Siru on noin 1 cm pituinen, 2 mm paksuinen lasi- tai muovikapseli. Siihen on tallennettu yksilöllinen koodi, joka luetaan erityisellä lukulaitteella ihon läpi. Mikrosiru ei lähetä säteilyä tms. Siru laitetaan neulanpistolla paikoilleen. Lemmikkieläimille siru pistetään kaulan vasemmalle puolelle, samoin hevosille. Asettaminen sujuu yleensä rutiinitoimenpiteenä ilman rauhoitusta rokotuksen tavoin. Mikrosiruja pistävät eläinlääkärit tai kasvattajajärjestöjen kouluttamat ja valtuuttamat merkitsijät, joita on ainakin Kennelliitolla ja hevosjärjestöillä.
Eksoottisten eläinlajien kaupassa varma tunnistusmenetelmä estää salakauppaa. Mikrosirun koodi on numerosarja, joka liitetään eläimen rekisteriin tai muuhun asiakirjaan viivakoodina ja numerona. Euroopassa on yleisesti käytössä ISO-standardin mukainen mikrosiru, joka voidaan lukea kaikilla yleisesti käytössä olevilla lukulaitteilla. Näitä on eläinlääkäreillä, tullilla, monilla kasvattajilla sekä näyttelyjärjestäjillä. Maailmalla on muitakin sirujärjestelmiä.
Yleisesti näyttelysäännöissä sanotaan, että sirutetun eläimen omistajalla pitää olla oma lukulaite, joka pystyy lukemaan kyseisen sirun. Löytöeläin voidaan myös usein tunnistaa mikrosirun avulla, jos omistajan tiedot löydetään eläin- ja omistajatietokannasta. Näitä tietokantoja ovat esimerkiksi Kennelliiton tietokanta, Kissaliiton tietokanta, Turvasiru.fi sekä Siruhaku.fi -verkkopalvelu.
Sirut voivat joskus liikkua ihon alla tai lakata toimimasta.
Branko Zorko
Branko Zorko (s. 1. heinäkuuta 1967 Čakovec) on kroatialainen keskimatkojen juoksija, joka edusti aktiiviurallaan myös Jugoslaviaa.
Zorko kilpaili viisissä olympialaisissa 1 500 metrin juoksussa. Hän selviytyi välieriin Barcelonassa 1992 ja Atlantassa 1996 sekä karsiutui alkuerissä Soulissa 1988, Sydneyssä 2000 ja Ateenassa 2004. Ulkoratojen MM-kilpailuissa hän selviytyi välieriin Stuttgartissa 1993 ja Ateenassa 1997 sekä karsiutui alkuerissä Göteborgissa 1995. Sisäratojen MM-kilpailuissa hän sai pronssia 1 500 metrillä Torontossa 1993 ajalla 3.45,39. Lisäksi hän oli samalla matkalla neljäs Pariisissa 1997 ja 3 000 metrillä kuudes Budapestissa 1989.
Zorko sai Helsingin EM-kilpailuissa 1994 pronssia 1 500 metrillä ajalla 3.36,88. Sisäratojen EM-kilpailuissa hän oli samalla matkalla toinen Pariisissa 1994 ajalla 3.44,64 ja kolmas Genovassa 1992 ajalla 3.42,85. Hän sai Välimeren kisoissa hopeaa 1 500 metrillä Barissa 1997 ja voitti saman matkan Balkanin kisoissa Sérresissä 1998. Sotilaiden maailmankisoissa hän sai pronssia 1 500 metrillä Zagrebissa 1999. Hän voitti Jugoslavian-mestaruuden 1 500 metrillä 1988, 1989 ja 1990.
AKB48
AKB48 on japanilainen tyttöryhmä. Ryhmän on luonut japanilainen sanoittaja ja tuottaja Yasushi Akimoto vuonna 2005. Ryhmä on nimetty tokiolaisen Akihabaran kaupunginosan mukaan.
Ryhmän erikoispiirteenä on jäsenten suuri määrä – nimestään huolimatta ryhmällä on jäseniä harjoittelijat mukaan luettuna lähes sata. Yhtye on jaettu ryhmiin Team A, Team K, Team B, Team 4 ja Team 8. Jokaisessa ryhmässä on 21–23 jäsentä. AKB48:n jäsenet ovat 14–24-vuotiaita. Team A:n johtaja on Minami Takahashi, Team K:n Minami Minegishi, Team B:n Yuria Kizaki sekä Team 4:n Juri Takahashi.
AKB48:n teatteri avattiin 8. joulukuuta 2005, ja AKB48 teki debyyttinsä äänitemarkkinoilla indie-singlellä "Sakura no hanabiratachi" 1. helmikuuta 2006. Varsinaisen läpimurtonsa yhtye teki saman vuoden lokakuun 25. päivänä julkaistulla singlellä "Aitakatta". Kuitenkin, vaikka yhtye osallistuikin suosittuun 58. NHK kōhaku utagassen -laulukilpailuun vuonna 2007, se nähtiin vielä ”otakuille suunnattuna idolijoukkona”, eikä yhtye vielä herättänyt juuri suuren yleisön kiinnostusta.
AKB48:n vuonna 2008 julkaistusta kymmenennestä singlestä "Ōgoe diamond" lähtien yhtyeen levymyynti alkoi vähitellen kasvaa, ja 14. single River saavutti Oriconin viikkolistan ensimmäisen sijan. Vuonna 2010 ryhmä julkaisi useita menestyssinglejä, jolloin Japanin valtamediakin alkoi jo puhua ”AKB48-ilmiöstä” ja ”kansallisista idoleista”. Vuonna 2011 julkaistu 22. single Flying Get sai Nihon Record -palkinnon. Saman vuoden 26. Nippon Gold Disk -palkintojuhlassa yhtye sai japanilaisen musiikin kategorian vuoden artisti -palkinnon. Tammikuuhun 2012 mennessä yhtye oli saavuttanut 11 Oriconin myyntilistan ensimmäistä sijaa ja myynyt 11,787 miljoonaa singleä, jolloin siitä tuli Japanin menestynein naispuolinen ryhmä.
Yhtyeeltä on ilmestynyt 42 singleä ja 4 studioalbumia.
Tärkeimmät palkinnot ja kunniamaininnat
Bibiana Steinhaus
Bibiana Steinhaus (s. 24. maaliskuuta 1979) on saksalainen erotuomari.
Steinhaus on toiminut erotuomarina naisten Bundesliigassa vuodesta 1999 lähtien. Lisäksi hän on tuominnut miesten otteluita Regionalligassa ja ensimmäisenä naisena 2. Bundesliigassa sekä 1. Bundesliigassa.
Kansainväliseksi tuomariksi Steinhaus pääsi 2005. Hän on ollut erotuomarina naisten alle 20-vuotiaiden MM-kisoissa 2008 ja 2010 sekä 2009 EM-kisoissa. Steinhaus oli tuomarina myös 2011 MM-kisoissa, joissa hän tuomitsi loppuottelun.
Steinhaus on valittu Saksan vuoden parhaaksi naiserotuomariksi 2007, 2008, 2009 ja 2010.
Varsinaiselta ammatiltaan Steinhaus on poliisi.
Balao-luokka
Balao-luokka eli SS-285-luokka oli Yhdysvaltain laivaston sukellusveneluokka, johon kuului kaikkiaan 122 venettä. Se on ollut Yhdysvaltain suurin yksittäinen sukellusveneluokka. Luokan alukset palvelivat toisessa maailmansodassa. Ne olivat edeltäneestä Gato-luokasta paranneltuja aluksia, joissa nimenomaan painerungon kestävyyden lisäämisellä saavutettiin 120 metrin sukellussyvyys.
Viimeisten Gato-luokan alusten valmistuessa tehtiin uusi 132 aluksen tilaus osana vuoden 1942 sota-ajan hankintaa, joista kymmenen tilaus peruutettiin vuoden 1944 lopulla. Luokka nimettiin luokan ensimmäisen aluksen "USS Balaon" mukaan Balao-luokaksi. Ne muistuttivat Gato-luokan aluksia, mutta niihin tehtiin joitakin muutoksia valmistustyön nopeuttamiseksi muun muassa osina kokoamisen mahdollistamiseksi, minkä lisäksi rakennetta vahvistettiin sukellussyvyyden kasvattamiseksi. Luokan alusten kesken oli hieman eroja koossa ja uppoumassa valmistajasta johtuen. Palvelukseen 1942-1945 saadut alukset olivat kuitenkin periaatteessa identtisiä.
Luokan alusten voimansiirto oli samankaltainen kuin edeltäneessä Gato-luokassa. Alukset olivat dieselsähköisiä. Niissä oli neljä dieselmoottoria, joista kukin oli kytketty generaattoriin. Generaattorit oli kytketty pareittain akseleihin, joita ne pyörittivät. Aluksilla ei ollut suoraa voimansiirtoa dieselmoottoreilta akseleihin. Dieselmoottori oli joko Fairbanks Morse 38D81/3 tai General Motorsin Cleveland Dieselin Model 16-248 tai 16-278A V16-moottoreita. Varhaiset Fairbanks Morse veneissä oli yhdeksänsylinterinen moottori, mutta "USS Sand Lancen" jälkeen 10-sylinterinen. Alkupään General Motors -moottorein varustetut veneet varustettiin Model 16-248 -moottorein ja "USS Perchistä" alkaen Model 16-278A -moottorein. Kummassakin tapauksessa uudempi moottori kasvatti alusten uppoumaa, mutta mahdollisti saman voiman. Moottorit olivat kuitenkin toimintavarmempia.
Kahteen alukseen "USS Unicorniin" ja "USS Vendaceen" asennettiin Hooven-Owens-Rentschler-dieselmoottorit, mutta kumpikin vene poistettiin käytöstä.
Elliott Companyn toimittamat sähkämoottorit asennettiin pääosin Fairbanks-Morse-dieselmoottoreiden kanssa ja General Electric toimitti sähkömoottorit General Motorsin dieselmoottoreilla varustettuihin veneisiin. Muutamiin Fairbanks-Morsen veneisiin asennettiin kuitenkin General Electricin sähkömoottorit. Allis-Chalmersin piti toimittaa sähkömoottorit veneisiin SS-530 - SS-536, mutta alusten valmistus peruutettiin jo ennen niiden nimeämistä.
Kahdeksan luokan aluksista on museoitu:
Gato-luokka
Gato-luokka oli Yhdysvaltain laivaston sukellusveneluokka, johon kuului kaikkiaan 77 vuosina 1940–1944 valmistettua sukellusvenettä ("USS Gato" SS-212 – "USS Tullibee" SS-284). Luokan alukset palvelivat toisessa maailmansodassa. Alukset olivat kaksirunkoisia avomerikelpoisia sukellusveneitä, jotka perustuivat Yhdysvaltain T-luokan veneisiin. Alustyypin polttoainesäiliöihin mahtui 378–472 tonnia polttoainetta, ja ne kykenivät sukeltamaan 95 metrin syvyyteen.
Yhdysvaltain vuoden 1940 laivasto-ohjelmaan sisällytettiin ensimmäisten kuuden aluksen valmistus, ja pian tämän jälkeen tehtiin päätös valmistaa 67 aluksen lisäsarja. Kaikki alukset olivat suurin piirtein saman kokoisia ja samoin aseistettuja kuin T-luokan alukset, mutta varustettuna uudella voimanlähteellä sekä lukuisilla rakenteellisella muutoksilla. Suurimpina eroina olivat toimintasäde, miehistön olosuhteet, merikelpoisuus sekä lopulta vahvempi kansiaseistus. Alusten runko oli kokonaan hitsattu, ja se oli yksikerroksinen päistä, mutta keskiosassa oli kaksoisrunko.
Tench-luokka
Tench-luokka oli Yhdysvaltain laivaston sukellusveneluokka. Siihen piti kuulua kaikkiaan 146 venettä, mutta jo tilatuista 110 peruutettiin vuosina 1944 ja 1945. Lopuista 36:sta valmistui lopulta 31 ja ne otettiin laivaston palvelukseen lokakuusta ("USS Tench") 1944 helmikuuhun 1951 ("USS Grenadier"). Viiden keskeneräisen aluksen rungot joko romutettiin tai käytettiin muihin tarkoituksiin. Elokuussa 1945 aluksista oli 26 saatu palvelukseen, mutta niistä ainoastaan kymmenen kerkesi mukaan toisen maailmansodan lopun Tyynenmeren taisteluihin.
Alusluokka oli lähes täydellinen kopio edeltäneistä Gato- ja Balao-luokista, mutta se oli vankemmin rakennettu ja alusten sisätilojen jakoa oli parannettu. Siten alusluokan uppouma kasvoi noin 35-40 tonnia.
Norjan valtakunnankomissariaatti
Norjan valtakunnankomissariaatti (, ) oli toisen maailmansodan aikana vallatun Norjan käsittävä Saksan siviilihallintoalue. Sen kokonainen nimi oli "Reichskommissariat für die besetzten norwegischen Gebiete" (Norjan vallattujen alueiden valtakunnankomissariaatti). Alueen valtakunnankomissaarina toimi Josef Terboven, kunnes hän teki itsemurhan 7. toukokuuta 1945. Viimeiset hetket valtakunnankomissaarina toimi Franz Böhme, joka antautui liittoutuneille 8. toukokuuta. Tämän jälkeen alueen laillinen hallitus pääsi takaisin valtaan.
Tambor-luokka
Tambor-luokka eli T-luokka oli Yhdysvaltain laivaston sukellusveneluokka, johon kuului 12 kappaletta 1939-1941 valmistunutta venettä. Luokan alukset olivat paranneltuja Salmon/Sargo-luokan aluksia. Niiden torpedoputkien lukumäärä oli kasvatettu kymmeneen hieman lisääntyneen koon ja uppouman kustannuksella. Niiden polttoainekuorma oli 374-385 tonnia ja niiden maksimi sukellussyvyys oli 90 metriä.
Toisen maailmansodan alkaessa luokan alukset olivat laivaston uusimmat sukellusveneet ja ne aloittivatkin sotatoimet heti joulukuussa 1941. "USS Trout" kuljetti ammuksia ja elintarvikkeita piiritettyyn Corregidorin varuskuntaan. "USS Tautog" oli sodan menestyksekkäin yhdysvaltalaissukellusvenen upotettuaan 26 alusta.
Darren Clarke
Darren Clarke (14. elokuuta 1968 Dunganron, Pohjois-Irlanti) on pohjoisirlantilainen golfaaja.
Clarke aloitti ammattilaisuransa golfissa vuonna 1990. Hän on voittanut ammattilaisena 22 kilpailua, joista yksi on major-turnauksen voitto vuoden 2011 British Openissa.
Clarken lyöntipituus draiverilla on keskimäärin 270 metriä, ja hän oli vuoden 2010 PGA-kiertueen paras raffilyöjä.
Darren Clarken vaimo kuoli syöpään vuonna 2006, ja Clarce jäi kahden pojan yksinhuoltajaksi. Vain vähän tämän jälkeen hänet valittiin edustamaan Eurooppaa vuoden 2006 Ryder Cupiin, missä hän voitti kaikki kolme otteluaan. Seuraavana vuonna hänen pelinsä romahti ja hän voitti satunnaisesti turnauksia. Vuonna 2010 hän meni uudestaan naimisiin. Vuonna 2011 hän osallistui 20. kerran British Openiin ja voitti sen.
Luettelo NHL:ssä pelanneista suomalaisista seuroittain
Tässä luettelossa luetellaan NHL:ssä pelanneita suomalaisjääkiekkoilijoita seuroittain. Meneillään olevalla kaudella 2018–2019 suomalaisia on mukana yhteensä 41, joista 5 on maalivahteja ja 36 kenttäpelaajia.
Tarponit
Tarponit ("Megalopidae") on tarponikaloihin kuuluva kalaheimo.
Tarponeihin kuuluu kaksi lajia tarponi ("Megalops atlanticus") ja pikkutarponi ("Megalops cyprinoides"). Tarponeiden ruumis on litteähkö ja suu sijaitsee kuonon kärjessä. Tarponi voi saavuttaa jopa 2,4 m pituuden. Suomut ovat suurikokoiset ja hopeanväriset. Kalojen rinta- ja vatsaevät ovat kookkaat, selkäevän viimeinen ruoto on pidentynyt ja pyrstöevä on voimakkaasti haarautunut. Tarponilajeilla on uimarakko lähellä kalloa ja se voi toimia myös keuhkojen tavoin. Kuten hopeakaloilla ja ankeriailla tarponeilla on nauhamainen toukkavaihe.
Tarponilajeja tavataan trooppisista ja subtrooppisista vesistä. Tarponi elää Atlantin länsirannikolla ja Afrikan rannikolla, pikkutarponi on indopasifisen merialueen kala. Ne ovat pääasiassa mereisiä, mutta liikkuvat toisinaan myös murto- ja makeissa vesissä. Keuhkon tavoin toimivan uimarakkonsa ansiosta tarponilajit voivat selviytyä myös vähähappisissakin olosuhteissa.
Ryan Bourque
Ryan Bourque (s. 3. tammikuuta 1991 Topsfield, Massachusetts) on yhdysvaltalainen jääkiekkoilija, pelipaikaltaan keskushyökkääjä. New York Rangers valitsi hänet kolmannella kierroksella (80. pelaajana) vuoden . Bourque on nopea ja energinen hyökkääjä, joka on vahva puolustussuuntaan.
Cushing Academyssä pelaamisen jälkeen Bourque päätti seurata isänsä jalanjälkiä ja siirtyi pelaamaan juniorikiekkoa QMJHL-sarjaan Quebec Rempartsin joukkueeseen, joka oli varannut hänet seitsemäntenä pelaajana. Hän pelasi seurassa isänsä vanhan joukkuetoverin Patrick Royn alaisuudessa. Kaudella 2009–2010 Bourque teki 19 maalia ja 24 syöttöä ja kokonaisuudessaan 43 tehopistettä 44 ottelussa. Hänen tehopisteensä toivat tulokaspörssin 10. sijan, vaikka hän oli pelannut yli 20 ottelua loukkaantumisten ja maajoukkuekutsujen vuoksi. Pudotuspeleissä Bourque teki yhdeksässä ottelussa 10 pistettä. Kaudella 2010–2011 hän teki 26 maalia ja 69 tehopistettä ja sijoittui sarjan pistepörssissä sijalle 37, pelaten vain 49 ottelua. Joukkueen sisäisessä pistepörsissä hän oli kolmas. QMJHL:n pudotuspeleissä 2011 Bourque teki 16 pistettä, joilla hän sijoittui pudotuspelien pistepörssin 13.
16. maaliskuuta 2011 Bourque teki kolmivuotisen tulokassopimuksen New York Rangersin kanssa. Ammattilaisuransa ensimmäisen ottelunsa hän pelasi 8. lokakuuta Rangersin farmiseurassa AHL:n Connecticut Whalessa. Bourque pelasi koko kolmevuotisen sopimuksensa Rangersin farmissa Connecticut Whalessa ja Hartford Wolf Packissa. Kaudella 2013–2014 Bourque teki 74 ottelussa 21 maalia ja yhteensä 37 tehopistettä. Hän oli joukkueensa toiseksi paras maalintekijä, ja hän voitti tehotilaston saldolla +16. Kauden jälkeen Bourque ja Rangers tekivät jatkosopimuksen.
Bourque debytoi NHL:ssä huhtikuussa 2015. Se oli hänen ainoa Rangersissa. Hän pelasi farmiseura Wolf Packissa helmikuulle 2016, jolloin Washington Capitals hankki hänet vaihdossa Chris Browniin. Loppukauden Bourque pelasi Washingtonin farmiseurassa Hershey Bearsissa, ja kauden jälkeen hän teki AHL-sopimuksen Bearsin kanssa.
Kaksoiskansalaisuuden vuoksi Bourquella oli mahdollisuus valita kumpaa maajoukkuetta edustaa, Kanadaa vai Yhdysvaltoja. Bourque valitsi Yhdysvallat. Hän voitti pronssimitalin alle 18-vuotiaiden MM-kilpailuissa 2008 ja seuraavana vuonna samasta turnauksesta kultamitalin. Hän teki vuoden 2008 kisoissa 7 ottelussa tehot 2+3=5 ja seuraavana vuonna 7 ottelussa tehot 1+6=7.
Seuraavana vuonna hän oli osana Yhdysvaltojen joukkuetta, joka voitti nuorten MM-kultaa vuonna 2010. Hän ei tehnyt turnauksessa maaleja, mutta keräsi kolme syöttöpistettä. Vuoden 2011 nuorten MM-kisoissa Bourque toimi Yhdysvaltojen varakapteenina joukkueen voittaessa pronssia.
Ryanin isä on Hockey Hall of Famen jäsen Ray Bourque ja veli Washington Capitalsin varaus Chris Bourque.
Fred
Fred on miehen etunimi. Nimi on syntynyt Frederick- tai Fredrik-nimen lyhentymänä.
Suomessa nimi Fred on 1900-luvun alusta heinäkuuhun 2017 mennessä annettu 461 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Fredin nimipäivä on 18. heinäkuuta.
Kōhei Murakoso
Kōhei Murakoso (29. elokuuta 1905 Miyazaki – 8. heinäkuuta 1998 Asashi) oli japanilainen yleisurheilija, joka kilpaili kestävyysjuoksussa.
Murakoso osallistui olympialaisiin kerran, Berliinissä 1936. Hän sijoittui tuolloin neljänneksi sekä 5 000 metrin että 10 000 metrin matkoilla. Murakoso jäi 5 000 metrillä vain sekunnin päähän pronssimitalisti Henry Jonssonista ja tuli Suomessa tunnetuksi 10 000 metrin juoksun aikana tunnetuksi Martti Jukolan radioselostuksesta, jossa toistettiin lausetta "Murakoso jää".
Murakoso voitti 5 000 metrillä viisi ja 10 000 metrillä kuusi maansa mestaruutta ja on molemmilla matkoilla edelleen Japanin historian eniten mestaruuksia voittanut juoksija.
"Lähde: Sports-Reference"
Vasamamittari
Vasamamittari ("Rheumaptera subhastata") on yleinen, pääasiassa päivällä lentävä mittariperhoslaji.
Vasamamittari on keskikokoinen mittariperhonen, jonka siipiväli on 21–28 mm. Siipien pääväritys on musta, ja etusiivessä on kaksi selvää valkoista poikkiviirua, takasiivessä yksi. Molempien siipiparien poikki kulkeva ulompi poikkiviiru on melko kapea, ja laajat tummat täplät jakavat sen selvästi kahtia. Siiven kärkiosan aaltoviirun keskiosa on leventynyt ja muodostaa ulospäin osoittavaa nuolenkärkeä muistuttavan kuvion. Nuolenkärkikuvio ei yleensä etusiivessä kosketa ulompaa poikkiviiruun eikä takasiivessä juuri koskaan.
Vasamamittari muistuttaa suuresti kookkaampaa ja yleisväriltään vaaleampaa keihäsmittaria ("Rheumaptera hastata"). Sen voi sekoittaa myös muutamiin mustavalkoisiin raanumittarilajeihin ("Epirrhoe").
Vasamamittari elää Keski-Euroopasta Pohjois-Venäjälle ja Siperian poikki Kanadaan ulottuvalla alueella. Vasamamittaria tavataan melko yleisenä koko Suomessa, mutta vuosittaiset kannanvaihtelut ovat suuria ja laji yleistyy pohjoista kohti. Perhoset lentävät yhtenä sukupolvena kesäkuusta heinäkuun alkuun.
Vasamamittari viihtyy valosissa metsissä, tuoreilla kankailla ja etenkin etelämpänä myös soilla. Perhoset lentävät pitkin päivää, mutta eniten alkuillasta. Toukka koteloituu käärityn lehden sisään, ja kotelo talvehtii maassa.
Toukka elää mm. mustikalla ("Vaccinium myrtillus") ja koivuilla ("Betula").
Fredrika
Fredrika on naisen etunimi, Fredrik-nimen naispuolinen vastine.
Suomessa nimi Fredrika on 1900-luvun alusta vuoden 2009 loppuun mennessä annettu 1888 henkilölle. Nimestä on käytössä suomenkielinen lyhentymä Riikka. Suomenruotsalaisen kalenterin mukaan sekä Fredrikin että Fredrikan nimipäivä on 18. heinäkuuta, joka suomenkielisessä kalenterissa on Riikan nimipäivä.
Scott Evans
Scott Evans (s. 26. syyskuuta 1987 Dublin) on irlantilainen sulkapalloilija. Hän edustaa seuratasolla tanskalaista Gentofte Badminton Clubia.
Evans osallistui olympialaisiin ensimmäistä kertaa Pekingissä 2008. Hän putosi tuolloin ensimmäisellä kierroksella hävittyään Saksan Marc Zwieblerille. Evans putosi toisella kierroksella MM-turnauksessa 2009 ja pääsi kolmannelle kierrokselle saakka EM-kisoissa 2010. Hän hävisi vuoden 2010 maailmanmestaruuskilpailuissa ensimmäisellä kierroksella Taiwanin Hsuan Yi Hsuehille.
Evansin paras sijoitus BWF:n ranking-listalla on kaksinpelissä 39. tila ja nelinpelissä 268. sija.
Kuusi erottavaa askelta
Kuusi erottavaa askelta () tarkoittaa ajatusta, että kuka tahansa ihminen voi saada yhteyden kehen tahansa muuhun enintään kuudesta lenkistä muodostuvan yhteysketjun välityksellä. Ajatuksen on alkujaan esittänyt unkarilainen kirjailija Frigyes Karinthy vuonna 1929. Se on tullut yleisesti tunnetuksi John Guaren vuonna 1990 ensiesitetystä näytelmästä Six Degrees of Separation ja Fred Schepisin ohjaamasta samannimisestä elokuvasta (1993).
Kuusi erottavaa askelta -idea liittyy ajatukseen kutistuvasta maailmasta eli siihen, että liikenne- ja viestintävälineiden avulla ihmiset voivat olla keskenään yhteydessä laajemmalti ja helpommin kuin aikaisemmin. Näin muodostuu aiempaa tiheämpiä tuttavuusverkostoja. Ilmiötä on tutkittu muun muassa verkkoteorian avulla. Sitä on myös kritisoitu osoittamalla sen puutteita eristyneiden yhteisöjen avulla, jotka tekevät idean tyhjäksi tai tekevät siitä vain kaupunkilegendan.
Monet sosiaalisen median toteutukset, kuten Facebook ja LinkedIn perustuvat osittain tähän ilmiöön. Vuosina 1997–2001 toimi ilmiön mukaan nimetty, Andrew Weinreichin perustama SixDegrees.com-sivusto.